FI Euroopan unionin virallinen lehti C 42/7

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu hakemuksen julkaiseminen

2010/C 42/04

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTENÄINEN ASIAKIRJA

NEUVOSTON ASETUS (EY) N:o 510/2006

”JABŁKA ŁĄCKIE”

EY-N:o: PL-PGI-0005-0617-05.07.2007

SMM ( X ) SAN ( )

1. Nimitys:

”Jabłka łąckie”

2. Jäsenvaltio tai kolmas maa:

Puola

3. Maataloustuotteen tai elintarvikkeen kuvaus:

3.1 Tuotelaji (liitteen II mukaisesti):

Luokka 1.6 – Hedelmät, vihannekset ja viljat sellaisenaan tai jalostettuina

3.2 Kuvaus 1 kohdassa nimetystä tuotteesta:

1. Alkuperänimityksellä ”jabłka łąckie” saa myydä seuraavien lajikkeiden omenoita: ”Jabłka łąckie” -omenoiden ominaisuudet Lajike Kuoren pohjaväri Kuoren peiteväri (väri ja sen prosenttiosuus pinnasta) Hapokkuus keskimäärin (g/kg) Refraktometriluku (brixin asteikko) Kiinteys vähintään (kg/cm2) Ekstra I luokka 1 IDARED ja sen muunnokset kellanvihreä punainen > 55 % punainen > 35 % 6,3 > 10,5 5 2 JONAGOLD ja sen muunnokset kellanvihreä Kirkkaanpunaisesta tummanpunaiseen > 40 % kirkkaanpunaisesta tummanpunaiseen > 18 % 4,8 > 10,5 5 3 CHAMPION ja sen muunnokset kellanvihreä hentoja vaaleanpunaisia viiruja > 54 % hentoja vaaleanpunaisia viiruja > 33,3 % 5,1 > 9,5 4,5 4 LIGOL ja sen muunnokset vihertävänkeltainen hentoja punaisia viiruja > 56 % hentoja punaisia viiruja > 38 % 6,0 > 9,5 5 5 GOLDEN DELICIOUS ja sen muunnokset vihertävänkeltainen vaaleanpunainen > 25 % vaaleanpunainen > 10 % 5,2 > 10,5 5 6 GALA ja sen muunnokset kirkas vihertävänkeltainen punainen > 40 % punainen > 20 % 3,7 > 10,5 5 7 BOSKOOP vihertävän-harmaan-keltainen harmaanpunainen > 25 % grey red > 10 % 12,0 > 11 5 8 RED BOSKOOP vihertävän-harmaankeltainen punainen > 55 % punainen > 37 % 12,0 > 11 5 9 ELISE vihertävänkeltainen punainen > 75 % punainen > 53 % 7,5 > 10,5 5,5 10 EARLY GENEVA vihertävänkeltainen punainen > 40 % punainen > 10 % 9,2 > 9,5 4,5 11 TOPAZ vihertävänkeltainen punainen > 56 % punainen > 34 % 9,0 > 10,5 5 12 LOBO vihertävänkeltainen punainen > 53 % punainen > 36 % 5,2 > 10,5 4,5 13 RUBIN ja sen muunnokset vihertävänkeltainen kirkkaanpunaisia viiruja > 40 % kirkkaanpunaisia viiruja > 17 % 6,9 > 11 5 14 GLOSTER vihertävänkeltainen tummanpunainen > 59 % tummanpunainen > 38 % 5,9 > 10,5 5,5 15 JONAGORED ja sen muunnokset kellanvihreä tummanpunainen > 75 % tummanpunainen > 54 % 4,9 > 10,5 5

2. Hedelmien ulkonäkö riippuu lajikkeesta. Kuoren pohjaväri on lajikkeelle tyypillinen ja peiteväri keskimääräistä selvästi voimakkaampi. Joillain lajikkeilla on vahamainen kiilto. Hedelmillä on taipumus ruskealaikkuisuuteen.

3. ”Jabłka łąckie” -omenoiden tulee kuulua joko laatuluokkaan ”ekstra” tai I luokkaan.

4. Hedelmälihan kiinteyden on oltava poimittaessa vähintään 6,5 kg/cm2 ja säilytysajan päättyessä vähintään 4,5 kg/cm2.

5. ”Jabłka łąckie” -omenoille on ominaista suhteellisen suuri hapokkuus (3,7–12,0 g/kg). Siksi ”jabłka łąckie” -omenoilla sanotaan olevan ns. ”vuoristonvihreä häivähdys”, eli niillä on oma hapokas ja aromaattinen ominaismakunsa.

6. Refraktometriluku on 9–16 °Brixin asteikolla.

3.3 Raaka-aineet (ainoastaan silloin, kun on kyseessä jalostettu tuote):

—

3.4 Rehut (ainoastaan silloin, kun on kyseessä eläinperäinen tuote):

—

3.5 Erityiset tuotantovaiheet, joiden on tapahduttava yksilöidyllä maantieteellisellä alueella:

”Jabłka łąckie” -omenoiden tuotantoon tarkoitettujen hedelmätarhojen on tuote-eritelmän mukaisesti sijaittava 4 kohdassa yksilöidyllä maantieteellisellä alueella. Myös seuraavat tuotantovaiheet on toteutettava kyseisellä alueella:

— puiden leikkaaminen

— lannoitus

— kastelu

— hoitotoimenpiteet

— säilytys (pakkaamiseen asti).

Kaikki tuotantovaiheet on toteutettava integroidun tuotannon (IP-tuotanto) periaatteiden mukaisesti.

3.6 Viipalointia, raastamista, pakkaamista jne. koskevat erityiset säännöt:

Ei ole.

3.7 Merkintöjä koskevat erityissäännöt:

Kaikkien ”jabłka łąckie” -omenoiden tuottajien ja pakkaajien on käytettävä tietynlaista etikettiä. Etikettien jakelusta vastaa yhdistys nimeltä Stowarzyszenie Łącka Droga Owocowa. Yhdistys toimittaa valvontaelimelle etikettien jakelussa noudatettavat säännöt. Säännöt eivät saa millään tavoin syrjiä tuottajia, jotka eivät kuulu yhdistykseen.

4. Maantieteellisen alueen tarkka rajaus:

”Jabłka łąckie” -omenoiden tuotantoalue sijaitsee seuraavien kuntien alueella: Łącko, Podegrodzie ja Stary Sącz (Nowy Sączin piirikunnassa) sekä Łukowica (Limanowan piirikunnassa) Małopolskien voivodikunnassa.

5. Yhteys maantieteelliseen alkuperään:

5.1 Maantieteellisen alueen erityisyys:

”Jabłka łąckie” -omenoita viljellään Łąckon laakson (Kotlina Łącka) alueella. Alue rajoittuu idässä Jazowskin vuorijonoon, jonka halki Dunajec virtaa vuorten keskellä avautuvaan leveämpään Sączin laaksoon. Vuoristoisen sijainnin vuoksi ilmasto on yksilöidyllä maantieteellisellä alueella suotuisa ja kasvien ja erityisesti hedelmien viljelyyn soveltuva.

Łąckon alueelle ovat tyypillisiä tiiviit, lohkareettomat (lohkareita alle 10 %) tai vähälohkareiset (lohkareita 10–25 %) maalajit. Tällaiseen maaperään puut pystyvät juurtumaan paremmin vaikuttamatta merkittävästi happi- ja vesipitoisuuteen. Koska maaperä on enimmäkseen tiivistä, suotuisimmat olosuhteet hedelmäpuille ovat rinnemaastossa. Rinteiltä liika vesi pääsee valumaan säännöllisesti pois, ja valtaosa hedelmätarhoista sijaitseekin rinteillä, joiden jyrkkyys on 5–15 astetta. Tiiviissä maaperässä liiallinen kosteus voisi huonontaa vesiprofiilia ja edistää sienitautien kehittymistä. Vuoden keskimääräinen sademäärä on 700–1 000 mm. Łąckon alueelle on tyypillistä päivä- ja yölämpötilojen huomattava ero. Hedelmien poimimisaikaan lämpötila vaihtelee vuorokauden mittaan usein yli 10 °C. Myös yöpakkaset ovat yleisiä.

Oma merkityksensä hedelmänviljelylle tällä alueella on myös paikallisen väestön osaamisella ja luonteenlaadulla, jotka ovat kehittyneet vuosisataisten kokemusten myötä. Aluetta eri aikakausina havainnoineet matkailijat ovat korostaneet sen asukkaiden, ns. ”valkoisten vuoristolaisten” (górale biali), nopeaälyisyyttä, huomiokykyä, sitkeyttä ja kärsivällisyyttä. Nämä ominaisuudet ovat kyseisen talouden alan kehittämisen kannalta tärkeitä. Mainittakoon myös, että paikalliset hedelmäntuottajat ovat ottaneet käyttöön ns. integroidun tuotantomenetelmän (IP-tuotanto) parantaakseen tuotteidensa laatua ja minimoidakseen ympäristön pilaantumisen. IP-menetelmän mukaisesti paikallisten hedelmänviljelijöiden on otettava tuotantomenetelmissään huomioon 4 kohdassa yksilöidyn alueen ilmasto ja maaperän asettamat edellytykset. Näin pyritään säilyttämään ”jabłka łąckie” -omenoiden erityiset laatuominaisuudet.

5.2 Tuote-eritelmä:

”Jabłka łąckie” -omenoiden ominaisuudet:

— kuoren peiteväri on selvästi voimakkaampi kuin samalla lajikkeella muutoin, ks. 3.2 kohta,

— hedelmälihan kiinteys on poimittaessa vähintään 6,5 kg/cm2 ja säilytysajan päättyessä vähintään 4,5 kg/cm2,

— refraktometriluku on 9–16 °Brixin asteikolla,

— suuri kokonaishapokkuus (happamat ”jabłka łąckie” -omenat (yli 7 g/kg): Boskoop, Red Boskoop, Elise, Topaz, Early Geneve, keskihappamat (3,7–7 g/kg): Idared ja muunnokset, Jonagold ja muunnokset, Champion ja muunnokset, Ligol ja muunnokset, Golden Delicious ja muunnokset, Gala ja muunnokset, Lobo, Rubin ja muunnokset, Gloster, Jonagored ja muunnokset), minkä vuoksi ”jabłka łąckie” -omenoilla sanotaan olevan ns. ”vuoristonvihreä häivähdys”, eli niillä on oma hapokas ja aromaattinen ominaismakunsa.

5.3 Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM):

”Jabłka łąckie” -omenoiden yhdysside 4 kohdassa yksilöityyn maantieteelliseen alueeseen perustuu 5.2 kohdassa kuvattuihin erityisiin laatuominaisuuksiin, jotka tuotteella on 5.1.1 kohdassa kuvattujen luonnonolosuhteisiin liittyvien tekijöiden ja jäljempänä kuvatun maineensa ansiosta.

Päivä- ja yölämpötilojen suuri ero parantaa hedelmien aistinvaraisia ja fysikaalis-kemiallisia ominaisuuksia, erityisesti omenoiden kuoren peiteväriä ja hapokkuutta. ”Jabłka łąckie” -omenoiden poikkeukselliset ominaisuudet on todettu myös monissa aistinvaraisissa arvioinneissa. Niiden mukaan edellä mainitut ominaisuudet ovat näissä hedelmissä erityisen voimakkaita, minkä lisäksi ne ovat kiinteämpiä kuin muualla kasvaneet hedelmät. Hedelmälihan kiinteys sekä poimimisajankohtana että asianmukaisen säilytyksen aikana takaa ”jabłka łąckie” -omenoiden rouskuvuuden.

”Jabłka łąckie” -omenoiden maine perustuu niiden viljelyn pitkäaikaiseen perinteeseen, josta kertoo se, että Łąckon seudun hedelmätarhoista toimitettiin Gdanskiin tuoreita luumuja ja omenoita jo 1200-luvulla (W. Bazelich, ”Historie starosądeckie”, Krakova 1965, s. 173). Łąckon alueen hedelmätarhoista käytetään 1500-luvun asiakirjoissa nimityksiä ”kartanopuutarhat” ja ”seurakunnan puutarhat”. Seudulla olikin jo 1600- ja 1700-luvulla suuria omenatarhoja. Vuonna 1698 laaditussa kartanon tarkastuspöytäkirjassa mainitaan muun muassa, että osa alustalaisista oli velvoitettu suorittamaan kartanolle veroja keräämällä hedelmiä.

Vuodesta 1947 Łąckon seudulla on järjestetty ns. omenankukkajuhlia (Dni Kwitnącej Jabłoni). Taustalla oli pyrkimys suojella alueen hedelmänviljelyn perinteitä, sillä tuolloin suunniteltiin Dunajecin patoamista niin, että koko Łąckon kaupunki olisi jäänyt veden alle. Siitä lähtien seudulla on vietetty aina toukokuussa omenankukkajuhlaa, jonka suosio on säilynyt laantumattomana vuodesta toiseen. Juhlissa esiintyy sekä paikallisia yhtyeitä ja puhallinorkestereita että maankuuluja artisteja. Lisäksi juhlilla esitellään käsityöläisten luomuksia, puutarhojen tuotteita ja kulinaarisia herkkuja. Omenankukkajuhlien tapahtumista tiedotetaan lehdistössä. Juhlien yhteydessä Łąckoon saapuu sekä matkailijoita eri puolilta maata että tiedemiehiä ja tutkijoita maatalousoppilaitoksista ja korkeakouluista. Kaikki tämä osoittaa, miten merkittävä tämä talouden ala on paikalliselle väestölle.

”Jabłka łąckie” -omenoiden maineesta kertoo myös se, että ne on mainittu useasti tiedotusvälineissä, esimerkiksi Telewizja Polskan ohjelmassa ”Tydzień” (2007) sekä Telewizja Trwamin ja Telewizja Polonian ohjelmissa. Myös Radio Kraków on esittänyt omena-aiheisia ohjelmia: ”Forum Ekonomiczne w Krynicy” (2006), ”Owocobranie” (2006, 2007), ”Święto Kwitnącej Jabłoni” (2008). Lisäksi lehdissä on julkaistu omenoita koskevia artikkeleita: ”Jabłka łąckie produktem regionalnym” (Hasło Ogrodnicze, 2005), ”Trzy pytania do …” (Dziennik Polski 6 päivänä heinäkuuta 2007), ”Małopolski festiwal smaku” (Tygodnik Extra 17 päivänä heinäkuuta 2008), ”Krapik tygrysem Europy” (Dziennik Polski, 30 päivänä heinäkuuta 2007), ”Łącka Droga Owocowa” (Nasz Dziennik 2 päivänä elokuuta 2007), ”Owoc pod ochroną” (Tarnowski Gość Niedzielny).

Vuosien myötä kasvanut maine on myös lisännyt ”jabłka łąckie” -omenoiden tarjontaa. Omenoiden merkityksestä 4 kohdassa yksilöidyllä alueella kertoo myös se, että noin 80 prosentilla alueen viljelymaasta viljellään nimenomaan omenoita. Alueen omenatarhojen pinta-ala on yhteensä 3 000 hehtaaria, joista 50 prosenttia sijaitsee Łąckossa, 15 prosenttia Stary Sączissa, 18,3 prosenttia Podegrodziessa ja 16,7 prosenttia Łukowicassa.

”Jabłka łąckie” -omenoille on myönnetty I palkinto Małopolskien parhaalle elintarviketuotteelle maataloustuotteiden ja kasvijalosteiden sarjassa VII:ssä kansallisessa ruokaperinnekilpailussa (”Nasze Kulinarne Dziedzictwo”).

Eritelmän julkaisutiedot:

http://www.minrol.gov.pl/DesktopDefault.aspx?TabOrgId=1620&LangId=0

(1) EUVL L 93, 31.3.2006, s. 12.